KHAIR KHWAHI 


AUR BHALAIT 


MUFT! AHMED KHANPURI (DB) 


ki maqbool kitab hadees ke islahi mazameen urdu mein 
se iska khulasa GUJARATI mein karne ki koshish ki hai. 
Allah is ko kubool farmaye. 
Aur ham sab ke hag mein naafe banaye. Aameen. 

Nasihah Arbi lafz hai, aam taur par urdu 
mein iska tarjuma khair-khwahi se karte 
hai, kisi ke liye bhalai chahna, agar-che 
urdu mein jo tabir ikhtiyar ki gai hai, wo 
is lafz ke poore maane ko zahir nahi 
karti, jesa ki lafz “al falah” hai azaan mein 
aata hai “ haiya alal falah” aao kamyabi 
ki taraf, ye ek ‘jaame’ lafz hai, ‘jaame’ ka 
matlab ye hai alfaz kam ho aur mana aur 
mafhum bahut ‘wasee’ ho, lafz “al Falah” 
aisa ‘jaame’ lafz hai ki arbi urdu, ya kisi 
doosri zaban mein koi doosra aisa lafz 
nahi hai jo iske mane ko pura zahir 
karsake, balke iske maana aur mafhum 
ko batlane ke liye kai alfaz lane padege, 
ek lafz se kaam nahi chalega, isi tarah “an 

nasihah” ke mutalliq bhi likha hai ye 
kalma bhi ‘jaame’ hai isliye kaha gaya hai 
jiski khair-khwahi kar rahe hai us keliye 
‘dunyavi’ ‘ukhravi’ zahiri, batini har 
tarah ki bhalai chahna, nasihat ka ye 
mafhum ada kiya gaya hai, urdu mein jo 
lafz khair khwahi istemal kiya gaya hai 
wo is lafz ke bahut kam mane ko ada 
karta hai. 


Maasharat Ko Qaim Karne Wala Ek 
Zaroori Vasf : Islam ne’jin ausaaf ko 
ikhtiyar karne ka hukam<diya hai, aur jin 
chizo ko aapasi maasharat qaaim karne 
ke liye zaroori qarar diya hai; unme se ek 
vasf nasihat yani Khair khwahi hai, 
quraan shareef mein hai: Surah Al 
hujurat/10 musalman aapas mein bhai 
bhai hai, goya ukhuv-vat aur bhaichara 
ka taqaza ye hai ke ek bhai apne bhai ke 
liye khair aur bhalai chahe, balke hadees 
mein momineen ko ek jism ke aaza se 
tabir kiya hai (bukhari/5552) aur Nabie 
Karim ne iski wazahat ke taur par 
farmaya ke jism ke kisi hisse mein taleef 
ho jae, masalan ungli par sujan aagya aur 
usme khoon aur pip bhar gaya to ye ungli 
ek chhota sa ‘hissa’ hai aur doosre aaza 
ke muqable bahut zyadah wazni bhi nahi 
hai, lekin iske bawujood iski taleef ki 
waja se doosre aaza ye nahi sochte ki ye 

taleef ungli ko hai, hamara kya hai, hum 
to aaram se hai, waha aisa nahi hota, 
balke ungli ko taleef hoti hai to us taleef 
ka asar ye hota hai ke aadmi ka pura jism 
pareshan hojata hai Nabie Karim ne 
farmaya aadmi ka pura jism ke ek hisse 
ki thodi si taleef ki waja se be-daari aur 
bukhar mein mubtala_ hojata hai, 
momineen ka haal bhi aisa hi hona 
chahiye, ke ek momin ko koi taleef 
pohchi, iske uper koi musibat aai, to 
doosre momineen iski taraf se gaflat aur 
be-tavajjuhi na barte> ke iske uper 
musibat aai hai, hamara kya hai, balke 
wo ye samje ki iski musibat hamari 
musibat hai. 


Har Ek Ki Bhalai Chahna Nabiyo Ke 
Ausaf Mein Se Hai : Allah Taala ne 
Hazrat Nooh: ki taraf se Quraan shareef 
mein unka qaul naql kiya hai, Hazrat 
Nooh:: ne apni qaum ko jo baate kahi un- 
mese ek ye bhi hai ke, mein tumhari 
bhalai chahta hu, khair-khwahi karta hu, 
goya apne khandan, apne maa-share 
mein aur apni millat ki bhalai chahna, ye 
nabiyo ke ausaf mein se hai. chunanche 
isi khair-khwahi ka natija tha 950 saal 
tak Hazrat Nooh: apni gaum ko imaan ki 
dawat dete rahe, koi ek do din ka masla 
nahi tha, hamara mamla hota to hum kya 

karte, lekin har nabi ko apne umati se jo 
tallug hota hai, wo ek baap ko apni aulad 
se jo tallug hota hai usse bhi zyadah hota 
hai, barabar 950 saal tak samjaya, din 
raat samjate rahe aisa nahi ke kisi khaas 
waqt mein samjate ho  chunanche 
mufassireen ne likha hai yaha “muzare” 
ka sega istemal kiya hai jo “fele hudoos” 
ko batlane ke liye aata hai, isme do 
zamane aajate hai haal (Present) aur 
mustaqbil (Future) goya Hazrat Nooh® ki 
taraf se apni qaum ki khair khwahi ka 
silsila barbar chalta raha. 

Aur Hazrat Hood:: ka jumla naq] kiya hai; 
mein tumhara khair khwah hu, aur 
amant-daar hu. Allah Taala ki taraf se jo 
‘ahkaamat’ pohchane ke liye diye gae 
inko puri amanat ke saath tum tak 
pohcha raha hu, aur saath hi saath 
tumhari khair o bhalai bhi chahta hu. 


Deen Ki Hagigat Mukhtasar Alfaz Mein 
: Hazrat Tamim: se rivayat hai Nabie 
Karim ne irshad farmaya Deen naam hai 
khair-khwahi ka goya Nabie Karim ne 
pure deen ko khair-khwahi se tabir kiya 
hai, ab sawal peda hota hai kis ki khair- 
khwahi? to Hazrat Tamim® farmate hai 
humne arz kiya: Ae Allah ke Rasool! kis 
ke liye khair-khwahi aur bhalai chahna? 
Aap ne farmaya: Allah Taala ke liye, aur 

uske Rasool ke liye, Allah ki kitab ke Te 
aur musalmano ke hukmrano ke liye, aur 
awame muslimin ke liye bhalai chahna. 


Allah Taala Ke Liye Khair Khwahi Ka 
Kya Matalab? Allah ke vaste nasihat aur 
khair khwahi ka matlab kya hai? kitabo 
mein ise batlaya hai Allah Taala ki zaat 
par imaan lana, tauhid ka iqraar karna, 
Allah ke hukmo ko pura karna, aur buri 
baato se bachna, Allah shi ke vaste 
muhabbat rakhna, aur Allah hi ke liye 
dushmana-wat rakhna, -:dekhye islam ki 
taalim imaan lane ke baad aadmi ka Allah 
Taala ke saath aisa rishta qaaim ho jata 
hai ki iski apni zaat<ki koi hesiyat baqi 
nahi rehti, wo apne aap ko Allah ke 
ahkam ke liye nichaawar kar deta hai isi 
tarah kisi ke saath dosti aur dushmani ka 
mamla aagaya to vaha bhi Allah ki khatir 
hi dosti aur dushmani karega, isi liye jo 
Allah ke dost hai unke saath dosti aur jo 
Allah ke dushman hai unke saath talluq 
nahi qaaim karta hai ye saari chize “an 
nushu lillah” mein dakhil hai Allama 
Khattabi® farmate hai Allah Taala ke 
saath khair khwahi ke andar jo bate 
batlai gai hai hagiqat mein insab ka faida 
bande ko hi milta hai keh neko to yehi hai 
ke banda saari ibadate Allah Taala ke 
vaste karta hai lekin hagiqat ke atebar se 

dekha jae to ibadat ka faida aur samra he 
wo is ibadat karne wale hi ko hasil hota 
hai, Allah Taala ko koi faida nahi pohchta 
hai. 

Allah Taala Ki Kitab Ki Khair-Khwahi : 
Quraan shareef ki khair-khwahi, iska 
matalab bhi yehi hai ke aadmi ispar 
imaan lae, iski tilawat ka jaisa haq hai 
vayse hi tilawat kare, tarteel ke saath 
tashihe huroof ka ahtemam:kare, Quraan 
shareef ki tilawat kare, Quraan shareef 
mein jin chizo ka hukam diya hai inko 
baja lae, aur jin chizo.se mana kiya hai 
inse apne aap ko bachae, qurani taalim ko 
aam kare, khud bhi sikhe aur logo ko bhi 
sikhae, khud bhi padhne ka ahtemam 
kare, doosro ko bhi padhae, ye saari chize 
“an nushu likitabihi” mein dakhil hai. 


Hukmrano Ki Khair Khwahi : Aur 
musalmano ke hukamrano ke saath khair 
khwahi karna. Aimma jama hai imam ki, 
jiska mana hai peshwa aur bade log ke, 
hai aimmah se murad aksaro ne to yahi 
liya hai ke hukamran tabga. bazo ne 
ulama liya hai hukamran ho ya ulama ho; 
dono ki khair-khwahi ka matlab ye hota 
hai musalmano ke hukamran hone ki 
hesiyat jo sahi ahkam jari kare unko pura 
kare, aur unke ahkaam ki khilaf warzi na 
kare, aur unki koi aisi tareef na kare jiski 

waja se wo galat fehmi mein padkar kisi 
burai mein mubtala na hojae, aur logo ko 
inki itaat aur farmbardari ki dawat deta 
rahe ke log inke khilaf bagawat na kare 
ye sari chize isme aajati hain. 


Aam Logo Ki Khair-Khwahi : Aur aam 
musalmano ki khair khwahi aur bhalai 
chahna, ab har musalman ky bhalai ka 
kya matlab hai? agar wo kisidini kamzori 
mein mubtala hai to aap usko isse door 
karke bhalai ki taraf lane ki koshish 
kijye, aur dunyavi atebar se agar kisi 
musibat mein mubtala hai to iska taavun 
kijye, bimari mein mubtala hai to ilaj 
mualaja mein madadkijye. 


Hazrat Jarir Bin Abdullah: Ki Baiat: 
Hazrat Jarir Bin Abdullah farmate hai 
mein ne Nabie Karim® ke hath par namaz 
qaaim karne par bai’at ki, (bai’at ka 
matlab hai ahd karna kisi ko gawah 
banakar ek qism ka ahd o peman liya jata 
hai isko bai’at se tabir karte hai) Namaz 
ke liye lafz iqamat istemal kiya jata hai 
namaz ko qaaim karna iqamat ki wazahat 
karte huve mufassireen likha hai ke 
namaz ko jesa uska haq he vese ada 
karna, namaz tamam arkan, wajibat, 
sunan Oo mustahabbat ki riayat karte 
huve agar koi admi namaz padhta hai; to 
isko iqamat kehte hai, tab hi iska faida 

pohchega aur zakat ada karne par bai’at 
ki agar zakat wajib hai to isko ada 
karege, aur har musalman ke saath khair 
khwahi karne ka Ahd o Pemaan kiya. 


Nabie Karim Ke Daste Mubarak Par 
Kiye Gae Ahd Ko Pemaan Ka Lihaz : In 
Sahabi ne Nabie Karim ke hath par ahd 
kiya tha ke har musalman ki khair 
khwahi karege, wo is ahd Ka itna lihaz 
rakhte the ke ek martaba unhone kisi ko 
ek ghoda kharidne keliye vakil banaya, 
vakil 300 dirham mein ghoda kharid kar 
laya malik ko bhi saath laya taake gimat 
ada kija sake, unhone ghoda dekh kar 
kaha tumhara ye ghoda to 300 se zyadah 
ka maloom hota hai, isliye tum bajae 300 
ke 400 ke ivaz dene par razi ho? jab wo 
300 par razi tha to 400 par kyu razi na 
hota? usne kaha thik hai, phir kehne lage: 
tumhara ghoda muje 400 se bhi gimti 
maloom hota hai, is tarah karte huve 
akhir mein 800 dirham mein wo ghoda 
kharida. yani doosro ki khair-khwahi ka 
itna zyadah ahtemam karte the ke apna 
nuqsan bhi gawara karliya jata tha, ye 
tha wo ahdo pemaan jo Nabie Karim™ ke 
daste mubarak par kiya aur uska itna 
lihaz kiya. 


Yak Jaan Do Qaalab: Hazrat Anas: 
farmate hai Nabie Karim*® ne irshad 

farmaya: Tum mein se koi aadmi kamil 
momin nahi ho sakta yaha, tak ke apne 
bhai ke liye wahi pasand kare, jo apne 
liya pasand karta hai, goya har musalman 
ko apne musalman bhai se aisa hi talluq 
aur rishta hona chahiye jese apni zaat ke 
saath hota hai, apni zaat ki jesi bhalai 
chahta hai, har waqt ye sochta hai ke kis 
tarah mein apne aap ko faida*pohchau; isi 
tarah momin bhai ke liyesbhi khair ka 
talabgar rahe. goya momin ke saath iska 
talluq “yak jaan do gqalab” jesa hona 
chahiye. Allah Taala hame amal ki taufiq 
nasib farmaye. 

